Da DR Nyheder tidligere på dagen interviewede Pia Kjærsgaard (DF) til et TV Avisen-indslag, spyttede en mand angiveligt efter hende.

I interviewet bliver Pia Kjærsgaard spurgt til politikerleden, og hvordan hun konkret oplever den, når hun er ude som politiker.

Dertil svarer Pia Kjærsgaard:

- Jeg synes ikke direkte, jeg selv oplever den, når jeg er ude som politiker, men der.....

Her afbryder Pia Kjærsgaard interviewet, kigger efter en mand og udbryder:

Læs også : Pind og Pia Kjærsgaard: Folk er mere aggressive over for politikere

- Gider du lige.

Efterfølgende siger Pia Kjærsgaard til DR Nyheders politiske korrespondent, Christine Cordsen:

- Han sendte mig lige en snotklat.